als_Latn dik_Latn sna_Latn
Në Akademinë Mbretërore Ushtarake Sandhurst, në Britaninë e Madhe, më 11 dhjetor 2015, u zhvillua ceremonia e diplomimit të officer-kadetëve dhe parada tradicionale e diplomimit. Në ceremoni marrin pjesë zyrtarë dhe officerë të lartë të forcave të armatosura britanike. Këtë vit në ceremoninë e diplomimit ishte Princi Charles.
Mes shumë të diplomuarve ishte edhe officer-kadeti Endri Deda nga Shqipëria. Për nder të tij, të ftuar në ceremoni ishin edhe zj. Entela Gjika, e Ngarkuar me Punë në Ambasadën Shqiptare në Londër si dhe Atasheu i Mbrojtjes i Shqipërisë në Londër, Kolonel Ardian Lulaj. I pranishëm ishte edhe Atasheu Ushtarak i Britanisë së Madhe që mbuloln Shqipërinë, Nën Kolonel Richard Parry.
Për të studiuar në Akademinë Mbretërore Ushtarake të Britanisë së Madhe, të përzgjedhurit kalojnë disa testime. Akademia Mbretërore Ushtarake Sandhurst përgatit liderë të ardhshëm ushtarak dhe ka një histori 200 vjeçare.
als_Latn als_Latn als_Latn